पीएम नरेंद्र मोदी ने दिल्ली की जनता को इस अंदाज में कहा- शुक्रिया  
एमसीडी चुनाव में बीजेपी ने एक बार फिर बाजी मारी है.
दिल्ली में सरकार होने के बावजूद AAP को करारी हार का सामना करना पड़ा. 
पीएम नरेंद्र मोदी ने इस जीत के लिए दिल्ली की जनता के प्रति आभार जताया.
दिल्ली नगर निगम (एमसीडी) चुनाव में बीजेपी ने एक बार फिर बाजी मारी है.तीनों नगर निगमों पर बीजेपी ने तीसरी बार सत्ता हासिल की है. इस बार के निगम चुनाव के परिणामों को देखा जाए तो आम आदमी पार्टी जिसने पहली बार एमसीडी चुनाव लड़ा और दिल्ली में सरकार होने के बावजूद करारी हार का सामना करना पड़ा. यह अलग बात है कि पार्टी ईवीएम पर हार की ठीकरा फोड़ रही है और आंदोलन की राह पर चलने को तैयार है. पीएम नरेंद्र मोदी ने इस जीत के लिए दिल्ली की जनता के प्रति आभार जताया है. उन्होंने ट्वीट किया कि मैं भाजपा के कार्यकर्ताओं की मेहनत की सराहना करता हूं, जिन्होंने एमसीडी में जीत को संभव बनाया
 
Grateful to the people of Delhi for the faith in BJP. I laud the hardwork of team @BJP4Delhi which made the resounding MCD win possible.
— Narendra Modi (@narendramodi) April 26, 2017
इससे पूर्व अमित शाह ने कहा कि दिल्ली के लोगों ने 'नकारात्मक राजनीति’को खारिज कर दिया है और प्रधानमंत्री नरेंद्र मोदी के नेतृत्व पर अपनी मंजूरी की मुहर लगा दी है. शाह ने संवाददाताओं से कहा, यह भाजपा के लिए एक अभूतपूर्व जीत है. मैं दिल्ली के लोगों के प्रति आभार व्यक्त करता हूं. यह मोदीजी के नेतृत्व की जीत है. उन्होंने कहा, दिल्ली के लोगों ने नकारात्मक राजनीति और बहानेबाजी की राजनीति को खारिज कर दिया है और पीएम मोदी के विजयरथ को आगे बढ़ाने में मदद की है. यह पीएम मोदी के नेतृत्व को मान्यता देना है.टिप्पणियां
Grateful to the people of Delhi for the faith in BJP. I laud the hardwork of team @BJP4Delhi which made the resounding MCD win possible.